Havana

Havana. "Magnus portus S. Christophori de Habana" . sive AvanaVb. adiect. "Avanensis", cf.  . "Havanensis", cf. nomen botanicum Ageratina havanensis (vulgo La Habana)José Toribio Medina, La imprenta en la Habana (1707-1810). Secundum hunc fontem, Hispani orthographiá Havana saeculo undevicensimo et antea saepissime usi sunt. est caput et maxima urbs Cubana. Provincia a se ipsa constituitur. Media urbs inter hereditatem mundialem ab UNESCO enumeratur.

 Historia 

Oppidum nomine pleno villa de San Cristóbal de la Habana die 25 Augusti anno 1515 a Didaco Velázquez de Cuéllar ad litus australe insulae Cubae iuxta ostia fluminis Mayabeque conditum est. De situ autem et de anno disputatur: quidam 1514, nonnulli iuxta urbem hodiernam Batabanó dicunt.Vide Abilio González González, Ricardo Álvarez Portal, Sara Interián Pérez, "San Cristóbal de la Habana en el sur." Origo autem nominis nescitur. Ex hoc portu litoris australis, nomine Havana, die 18 Februarii 1519 Ferdinandus Cortes expeditionem suam ad Yucataniam et Mexicum conduxit.Hugh Thomas, The Conquest of Mexico (1993) pp. 149-161.

Urbs autem ad locum tempore nostro celebrum iuxta portum magnum ad litus septentrionale Cubanum eodem fere anno mota est. Mox caput gubernationis totius insulae facta est. Navigationes trans Oceanum Atlanticum, ab Hispania abeuntes, saeculis XVI, XVII, et XVIII huc dirigi solebant ut longinquius ad regnum Novae Hispaniae attingerent. Ita Havana, caput insulae admodum pauperae, emporium factus est regionum divitissimarum. Propter hanc saepe ab inimicis piratisque obsessa est. Anno 1634 decreto regis Hispanici Havana agnominibus llave del Nuevo Mundo y antemural de las Indias Occidentales laureata est, scilicet "clavis Novi Mundi et propugnaculum Indiarum Occidentalium".

Havana breviter, annis ab 1762 ad 1763, in dicione Britannica iacebat. Havana et insula omni a Civitatibus Foederatis annis ab 1898 ad 1902 possessis, libertate Cubana anno 1902 vindicata, Havana ab hoc anno urbs capitalis fuit civitatis novae.

 Cultura 
Havana est sedes archidioecesis Avanensis, cuius praesens archiepiscopus est Iohannes de Caritate García Rodríguez. Ecclesia principalis, anno 1748 ab Iesuitis constructa, anno 1777 in cathedralem conversa est. Anno 1728 universitas Havanensis condita est patronatu tam pontificio quam regio, nomine pleno Hispanico Real y Pontificia Universidad de San Gerónimo de La Habana.

 Commeatus 
Ab aliis insulis et civitatibus, sed etiam ab urbibus insulae ipsius Cubae distantioribus, Havana per aëroplana attingitur quae ad aëroportum José Martí Havanensem descendunt. A Londinio, Mediolano, Matrito, Amstelodamo, Turico, Moscua urbibus Europaeis, a Luanda Africae, a Quito, Lima, Bogota, Mexicopoli urbibus Americanis, et a nonnullis urbibus mediae Americae insularumque Caribicarum ad Havanam itur. Ab urbibus Civitatum Foederatarum, praecipue a Miamia, multi lege privata veniunt.

Tramina ferriviaria ab omnibus insulae Cubae regionibus crebriter Havanam petunt atque a pagis suburbanis huius urbis. Laophoria ad societates publicas duas pertinentes inter regiones urbanas suburbanasque eunt, societatis Havana MetroBus itineribus brevioribus, Omnibus Metropolitanos longioribus, vehiculis praecipue in Serica constructis. 

 Clima 
Sicut insulae Cubanae fere omnis, urbi Havanae clima est tropicum savanense per enumerationem Köppen–Geiger, temperatura aëris media mensibus Ianuario et Februario 22° atque mense Augusto 28°, minima inter 19° et 24°, maxima inter 26° et 31°; pluviis mense Martio ad 46 mm tantum, mense Septembri 144 mm, mense Octobri 180 mm, mense Iunio non minus quam 182 mm elevatis; diebus pluviosis per annum totum fere 80 accidentibus; humiditate relativa inter mensuras 72% et 80%,"Havana, Cuba" apud World Weather Information Service. temperatura maris inter 23° mensibus Ianuario et Februario et 28° ab Iunio ad Septembrem reperta.

 Coniunctiones communium 
 20px|Romania Constantia, Romania

 Notae 

 Bibliographia 
 "Elogian capital humano en restauración de La Habana" in Digital Granma internacional (7 Decembris 2006). 
 Gregorio Delgado Fernández, "La cartografía Cubana del siglo XVI, el Capitán Don Bartolomé Cepero, y la fundación de la Habana junta al río Onicajinal o Mayabeque" in Cúspide (15 Octobris 1937). 
 Gerhard Drekonja-Kornat, ed., Havanna. Vergangenheit, Gegenwart, Zukunft. Monasterii: LIT Verlag, 2007. ISBN 978-3-7000-0648-0. 
 Barbara Dröscher, Havanna Lektionen. Kuba zwischen Alltag, Kultur und Politik. Berolini: Tranvía, 2011. ISBN 978-3-938944-51-6 
 Reinhard Kleist, Havanna. Eine kubanische Reise. Carlsen, 2008. ISBN 978-3-551-73434-1. 
 Naomi Larsson, "Havana's dirty truths: rubbish-strewn streets spark anger at city's failings" in The Guardian (5 Septembris 2016). 
 Eduardo Luis Rodriguez, The Havana Guide – Modern Architecture 1925–1965. Novi Eboraci: Princeton Architectural Press, 2000. ISBN 1-56898-210-0.  

 Aliae encyclopaediae
 James Nelson Goodsell, "Havana: national capital, Cuba" in Encyclopaedia Britannica Online

 Nexus externi 

 "Ciudad de La Habana" (2010) apud Oficína Nacional de Estadísticas  
 "Transporte y servicios en La Habana"  
 Municipios de La Habana (.pdf) apud regimen urbanum  
 Oficina del Historiador de La Ciudad de La Habana ("officina historiographi urbis Havanae") 
 Abilio González González, Ricardo Álvarez Portal, Sara Interián Pérez, "San Cristóbal de la Habana en el sur" apud Mayaweb 
 Old Havana and its Fortification System apud UNESCO World Heritage List 
 Eusebio Leal Spengler, "Historia de La Habana" 
 Arquitectura Habana .org 
 La Habana: guía de arquitectura (.pdf) 
 Plan Maestro de Rehabilitación Integral de la Habana Vieja (.pdf) 

!
Categoria:Capita
Categoria:Condita 1515
Categoria:Condita 1519
Categoria:Loci hereditatis mundialis in insulis Caribicis
Categoria:Urbes milies milium incolarum
Categoria:Portus maris Caribaei
Categoria:Portus sinus Mexicani